गौरतलब हो कि तिलकधारी महाविद्यालय में कई दिनों से छात्रसंघ चुनाव को लेकर छात्र संगठनों द्वारा प्रदर्शन किया जा रहा था। संयुक्त छात्र संघर्ष मोर्चा का प्रतिनिधिमण्डल गुरुवार को प्राचार्य डॉ. विनोद कुमार सिंह से मिला। जिसमें छात्रनेताओं व छात्रसंगठनों द्वारा छात्रसंघ चुनाव कराने को लेकर प्राचार्य से आग्रह किया। प्राचार्य ने छात्रसंघ चुनाव की तिथि जल्द से जल्द घोषित करने की हामी भरते हुए चुनाव कराने का आश्वासन दिया। प्राचार्य द्वारा प्रबंध समिति की बैठक में तिथि की घोषणा करने की बात कही। यह जानकारी नौजवान छात्र संगठन के जिलाध्यक्ष शिवम सिंह गौड़ा ने दी।